
Bosna i Hercegovina 

Republika Srpska 

OSNOVNI SUD TESLIĆ                                   Pravosnažna dana 24.07.2026. godine
Broj: 87 0 K 046226  25 K
Teslić, 20.maja 2026.godine

U IME REPUBLIKE SRPSKE

Osnovni sud u Tesliću, po sudiji Avdi Kadrić, kao sudiji pojedincu, uz učestvovanje zapisničara Marine Malivojević, u krivičnom postupku protiv optuženog B.J. zvani  „Dž.„ sin .  iz T., ulica [...], zbog krivičnog djela- Tjelesna povreda iz člana 131. stav 1. Krivičnog zakonika Republike Srpske i produženo krivično djelo –Ugrožavanje sigurnosti iz člana 150. stav 1. u vezi sa članom 57. Krivičnog zakonika Republike Srpske a sve u vezi sa članom 56. istog zakona, po optužnici Okružnog javnog tužilaštva Doboj broj T15 0 KT 040172 25 od 11.03.2025.godine, potvrđena dana 20.03.2025.godine, na pretresu održanom kod ovog suda u prisustvu OJT Doboj,  Đurić Neđe, optuženog B.J.. i njegovog branioca  Nenada Kovačević, advokata iz Teslića,  donio je i javno objavio sljedeću :
P R E S U D U
Na osnovu priznanja 
Optuženi: B. J. zvani “Dž.” sin N.  i majke N., rođene B., rođen [...].godine u T., stalno nastanjen u T., ulica [...] državljanin RS-BiH, neoženjen, bez djece, pismen, završio SSS, po zanimanju radnik, lošeg imovnog stanja, JMBG [...],  osuđivan, drugi krivični postupak se ne vodi, 

KRIV JE :
Što je: 

1.Dana  30.08.2024.godine oko 23,00 časova u ulici [...], opština T. na parkingu u neposrednoj blizini pekare „D. „ prišao D. D. i D. B., te iako je bio svjestan  da sprejom (tzv,biber sprej ) može drugoga teško povrijediti ili mu teško narušiti zdravlje, a što je i htio, sprejom porskao D. D. u predjelu očiju, usljed čega je ista zadobila lake tjelesne povrede u vidu otoka i crvenila očnih kapaka sa podražajem očne spojnice, nakon čega se udaljio u nepoznatom pravcu,

dakle drugog tjelesno povrijedio 

      2.dana 03.09.2024.godine oko 11,00 časova u T., ozbiljnom prijetnjom da će je teško tjelesno povrijediti ugrozio sigurnost D. D., na način da joj je prišao i rekao „jebat ću ti nanu, sahvataću te u mraku „ da bi dana 09.09.2024.godine u ulici [...] opština T. ispred kladionice „M. B.„ ugrozio sigurnost D. D., na način da joj je uputio ozbiljnu prijetnju koja glasi „jebat ću ti nanu  „vidjet ćeš kad budeš išla do auta“ što je sve kod oštećene D. D. izazvalo osjećaj straha i ugroženosti 

        dakle više puta u vremenskoj povezanosti ugrozio sigurnost nekog lica ozbiljnom prijetnjom da će ga teško povrijediti 

       čime je počinio krivično djelo –Tjelesna povreda iz člana 131. stav 1. Krivičnog zakonika Republike Srpske i produženo krivično djelo –Ugrožavanje sigurnosti iz člana 150. stav 1. u vezi sa članom 57. Krivičnog zakonika Republike Srpske, a sve u vezi sa članom 56. istog zakona,pa mu sud za krivično djelo –Tjelesna povreda člana 131. stav 1. Krivičnog zakonika Republike Srpske, na osnovu tog zakonskog propisa te članova 49. i 50. Krivičnog zakonika Republike Srpske i Zakona o izmjenama i dopunama Krivičnog zakonika Republike Srpske, izriče novčanu kaznu u iznosu od 1500,00 KM,
a za krivično djelo produženo krivično djelo –Ugrožavanje sigurnosti iz člana 150. stav 1. Krivičnog zakonika republike Srpske izriče novčanu kaznu u iznosu od 1600,00 KM, 

te mu shodno članu 56 Krivičnog zakonika Republike Srpske izriče:
JEDINSTVENU NOVČANU KAZNU
u iznosu od 3000,00 KM (trihiljade konvertabilnih maraka), koju je dužan platiti u roku od 3( tri ) mjeseca po pravosnažnosti presude.
Ako osuđeni ne plati novčanu kaznu u cjelosti ili djelimično u navedenom roku, sud će narediti njeno prinudno izvršenje u postupku, koji je propisan zakonom.

Ako novčana kazna putem prinudnog izvršenja, ne bude naplaćena u roku od 1 (jedne ) godine sud će donijeti odluku o zamjeni novčane kazne kaznom zatvora na način da će 100,00 KM novčane kazne zamijeniti jednim danom kazne zatvora.

Ako osuđeni isplati samo dio novčane kazne ,ostatak će se srazmjerno pretvoriti u kaznu zatvora, a ako isplati i ostatak novčane kazne, izvršenje kazne zatvora se obustavlja.
Na osnovu člana 99. stav 4. Zakona o krivičnom postupku Republike Srpske, optuženi  se oslobađa plaćanja paušala za rad suda i troškova krivičnog postupka i isti padaju na teret budžetskih sredstava.
Na osnovu člana 108 stav 3 Zakona o krivičnom postupku Republike Srpske sud oštećenu D. D. sa imovinsko pravnim (odštetnim zahtjevom ) upućuje, da isti u cjelosti može ostvarivati u parničnom postupku.

O b r a z l o ž e n j e
Okružno javno tužilaštvo Doboj je optužnicom broj T15 0 KT 040172  25 od 11.03.2025.godine, potvrđena dana 20.03.2025.godine, stavilo na teret optuženom B.J. da je počinio krivično djelo- Tjelesna povreda iz člana 131. stav 1. Krivičnog zakonika Republike Srpske i produženo krivično djelo –Ugrožavanje sigurnosti iz člana 150. stav 1. u vezi sa članom 57. Krivičnog zakonika Republike Srpske a sve u vezi sa članom 56. istog zakona.
U nastavku glavnog pretresa  održanim u prisustvu tužitelja OJT Doboj Neđe Đurić, optuženog B.J. i njegovog branioca Nenada Kovačević, advokata iz Teslića, optuženi se izjasnio da je kriv, pa je sud nastavio pretres kao ročište za razmatranje  izjave o priznanju krivice optuženog B.J.. Sud je u smislu odredbi člana 245. stav 1. Zakona o krivičnom postupku Republike Srpske ( u daljnjem tekstu ZKP-e RS), utvrdio da je optuženi izjavu o priznanju krivice dao svjesno, dobrovoljno i sa razumijevanjem, uključujući tu i moguće posljedice u vezi sa imovinskopravnim zahtjevom i obavezom naknade  troškova krivičnog postupka, da je optuženi razumio da se priznanjem krivice odriče prava na suđenje, a osim toga, sud je optuženog upoznao sa dokazima tužilaštva navedenim u optužnici i utvrdio je da postoji dovoljno dokaza o krivici optuženog, pa je nakon toga, sud prihvatio izjavu o priznanju krivice optuženog B.J.. i istu izjavu je unio u zapisnik i nastavio sa pretresom za izricanje krivično pravne sankcije. 
Sud je prilikom razmatranja izjave o priznanju krivice i na ročištu za izricanje krivično pravne sankcije prihvatio dokaze Okružnog javnog tužilaštva Doboj, koje u potpunosti potkrepljuju datu izjavu o priznanju krivice optuženog B.J. i to: izvještaj PS Teslić broj  14-1/01-230.1-491/24 od 11.11.2024.godine, Izvještaj PS Teslić broj KY-14/25 od 04.03.2025.godine o počinjenim krivičnim djelima, zapisnik PS Teslić  broj 14-1/01-233/25 od 03.03.2025.godine o ispitivanju osumnjičenog, zapisnik PS Teslić broj 14-1/01-217/25 od 25.02.2025.godine o saslušanju svjedoka D. B., zapisnik PS Teslić broj 14-1/01-218/25 od 25.02.2025.godine o saslušanju svjedoka D.D., zapisnik PS Teslić broj 14-1/01-921/24 od 13.09.2024.godine o saslušanju svjedoka- oštećene D. D., nalaz vještačenja povreda D. D. urađen u JZU Zavodu za sudsku medicinu od strane vještaka prim dr sci.med Ž. K., specijaliste sudske medicine od 26.12.2024.godine, nalaz i mišljenje Službe hitne medicinske pomoći JZU Dom zdravlja Teslić za D. D. od 30.08.2024.godine i Izvod iz kaznene evidencije Policijske stanice Teslić broj 14-1/01-234.8-20/25 od 03.03.2025.godine.
Iz izvoda iz kaznene evidencije Policijske stanice Teslić broj 14-1/01-234.8-20/25 od 03.03.2025.godine utvrđeno je da je optuženi B.J. osuđivan [...]
U završnoj riječi OJT Doboj, je izjavio da ostaje u cjelosti kod predmetne optužnice, da je optužnica dokazana, a današnje priznanje optuženog, kao i svi materijalni i subjektivni dokazi koje je OJT Doboj prikupio tokom istrage, to u cjelosti dokazuju. Predložio je sudu da cijeni sve okolnosti pod kojim su djela počinjena, da cijeni priznanje optuženog, kao i ostale okolnosti, pa smatra da bi jedinstvena novčana kazna u iznosu od 3000,00 KM, postigla svrhu kako generalne tako i specijalne prevencije. 
U završnoj branilac optuženog je izjavio da bi kazna koju OJT Doboj predlaže bila primjerena težini djela, stepenu protivpravnosti ličnosti učinioca i da bi se njome mogla postići generalna i specijalna prevencija.
Optuženi se složio sa navodima svog branioca.
Na osnovu potpunog priznanja optuženog B.J. dovodeći u vezu sa dokazima OJT Doboj a posebno izjavu oštećene D. D. datim na zapisnik PS Teslić broj 14-1/01-921/24 od od 13.09.2024.godine, koja je izjvaila da već duže vrijeme ona i njena koleginica imaju problema sa optuženim, koji svakodnevno dolazi u kladionicu i pravi im probleme, da im prijeti, prosipa pivo, viče i galami po kladionici, pljuje po podu, baca opuške na pod. Navela je da je 30.08.2024.godine došao u kladionicu i pravio im je probleme. Ona mu je rekla da mora izaći iz kladionice i da se ne može tako ponašati, što je on i uradio, odnosno izašao je iz kladionice. Kada je završila smjenu oštećena je oko 23,00 časova zajedno sa koleginicom B. D. zaključala kladionicu i došle su do parkinga gdje je svjedok parkirala automobil, a na parkingu joj se obratio optuženi B.J. kojem je rekla da je radno vrijeme završeno, a on je izvadio neki sprej i poprskao je po očima. Oči su je jako pekle a D.  ju je odmah odvela do Hitne pomoći, odakle su je uputili u bolnicu u Doboj i tamo su joj isprali oči.
Navela je da je 03.09.2024.godine oko 11,00 časova dok je obavljala privatne poslove prišao joj je optuženi B.J.. i počeo je da joj prijeti i rekao joj „jebat ću ti nanu, sahvataću te u mraku“ i prijetio joj je što ga je prijavila policiju za događaj od 30.08.2024.godine i udaljio se od nje. Dana 09.09.2024.godine nalazila se na radnom mjestu u kladionicu, radila je drugu smjenu, a optuženi B.J.. se stalno nalazio oko kladionice, nije ulazio i prijetio joj je „jebat ću ti nanu, da će vidjeti kada bude išla do auta“ i neke druge prijetnje koji stalno govori njoj a i drugim njenim koleginicama .Ističe da su oko 08,00 ili 09.00 časova u kladionicu ušli njen otac D. i majka M., što je skontao optuženi, te im je počeo nešto dobacivati. Ona nije čula šta im je govorio ali je vidjela da je bila prepirka između njih. Istakla je da optuženi u pijanom stanju dolazi u kladionicu i stvara probleme, nikada se ne kladi. Navela je da se osjeća ugroženo i da osjeća strah zbog ponašanja i prijetnji optuženog .Njenu izjavu u cjelosti je potvrdila i B. D. koji je dala na zapisnik PS Teslić broj 14-1/01-217/25 od 25.02.2025.godine o saslušanju svjedoka kao i svjedok D. D., otac oštećene D., koji je dao na zapisnik PS Teslić broj 14-1/01-218/25 od 25.02.2025.godine o saslušanju svjedoka.
Kada se svi dokazi izvedeni dokazi dovedu u vezu sa nalazom vještačenja povreda D. D. urađen u JZU Zavodu za sudsku medicinu od strane vještaka prim dr sci.med Ž. K., specijaliste sudske medicine od 26.12.2024.godine, nalaz i mišljenje Službe hitne medicinske pomoći JZU Dom zdravlja Teslić za D. D. od 30.08.2024. godine i potpunog  priznanja krivice optuženog B.J. vezano za počinjenje krivičnog djela ––Tjelesna povreda iz člana 131. stav 1. Krivičnog zakonika Republike Srpske i produženo krivično djelo –Ugrožavanje sigurnosti iz člana 150. stav 1. u vezi sa članom 57. Krivičnog zakonika Republike Srpske a sve u vezi sa članom 56. istog zakona, nesporno je utvrđeno,  da je optuženi počinio predmetna krivična djela i da je za isto krivično odgovoran, pa mu je sud za učinjena krivična djela izrekao jedinstvenu novčanu kaznu,  na način , kao u izreci presude.
Pri odlučivanju o krivičnoj sankciji, koju će izreći optuženom za učinjena krivična djela, sud je imao u vidu olakšavajuće okolnosti, koje stoje na strani optuženog B.J.., kao što  su činjenice  da je optuženi priznao izvršenje predmetnih krivičnih djela, ,dok od otežavajućih okolnosti , sud je cijenio da je optuženi više puta osuđivan.
Imajući u vidu pomenute olakšavajuće i otežavajuće okolnosti, te konkretnu težinu učinjenih krivičnog djela, okolnosti pod kojima je isto počinjeno, ovaj sud ocjenjuje da će se izricanjem jedinstvene novčane kazne, na način, kao u izreci ove presude, smatrajući da je ista dovoljna i potrebna da bi se ostvarila potrebna krivično pravna pravna zaštita, odnosno opšta svrha krivičnih sankcija, propisana u članu 41. Krivičnog zakonika RS.
Za predmetno krivično djelo – Tjelesna povreda  iz člana 131. stav 1. Krivičnog zakonika Republike Srpske Republike Srpske, propisano je kažnjavanje počinioca novčanom kaznom ili kaznom zatvora do jedne godine. 
Za krivično djelo Ugrožavanje sigurnosti iz člana 150. stav 1. Krivičnog zakonika Republike Srpske Republike Srpske, propisano je kažnjavanje počinioca novčanom kaznom ili kaznom zatvora do dvije godine.
Prilikom izricanja novčane kazne sud je vodio računa o imovnom stanju optuženog.

Iako je sud optuženog oglasio krivim, na osnovu člana 99. stav 4. Zakona o krivičnom postupku Republike Srpske, oslobodio ga je  plaćanja paušala za rad suda i troškova krivičnog postupka i odredio da isti padaju na teret budžetskih sredstava, obzirom bi da plaćanjem istih pored izrečene novčane kazne dovelo u pitanje egzistenciju optuženog .

Kako je oštećena D. D. istakla da potražuje imovinsko pravni (odštetni zahtjev ) ali se na pretresu kod ovog suda nije mogla izjasniti o iznosu, sud je oštećenu na osnovu člana 108 stav 3 Zakona o krivičnom postupku Republike Srpske uputio da isti u cjelosti može ostvarivati u parnici.

        Zapisničar                                                                                       Sudija

Marina Malivojević,                                                                         Avdo Kadrić,

Pravna pouka: Protiv ove presude dozvoljena je žalba Okružnom sudu  Doboj, putem ovog suda u roku od 15 (petnaest) dana, od dana prijema presude.                           

